| Alkuun > Ongelmien ratkaisu # Skannerin häiriöt Tilan merkkivalo vilkkuu Skanneri ei käynnisty Skannerin virta katkeaa Epson Scan ei käynnisty Skannerin näppäimen painaminen ei käynnistä oikeaa ohjelmaa ## Tilan merkkivalo vilkkuu Vihreä ja oranssi tilan merkkivalo sijaitsevat -PDF-näppäimen vasemmalla puolella.
Merkkivalo | Merkkivalon tila | Merkitys
Ready (Vihreä) | Palaa | Skanneri on valmiina.
Vilkkuu | Alustus tai skannaus kesken.
Error (Oranssi) | Vilkkuu | Virhe. Varmista, että skanneri on liitetty tietokoneeseen oikein. Katso ohjeet skannerin liittämisestä tietokoneeseen paperisesta ohjekirjasta. Varmista, että skannausohjelmisto on täysin asennettu. Katso ohjeet skannausohjelmiston asentamisesta paperisesta ohjekirjasta. Sammuta skanneri virtakytkimestä ja käynnistä se sitten uudelleen. Jos tilan merkkivalo vilkkuu yhä oranssina, skannerissa saattaa olla toimintahäiriö tai skannerin valonlähde on mahdollisesti vaihdettava. Lisätietoja on kohdassa Yhteyden ottaminen Epson-tukeen.
(Kaikki) | Ei pala | Skannerin virtaa ei ole kytketty.
Ylös ## Skanneri ei käynnisty Varmista, että skannerin verkkolaite on kytketty kunnolla skanneriin ja toimivaan pistorasiaan. Varmista, että virtalähde toimii. Tarvittaessa voit testata sen liittämällä pistorasiaan toisen sähkölaitteen ja kytkemällä sen päälle. Ylös ## Skannerin virta katkeaa Varmista, että Power Off Timer (Ajastettu virrankatkaisu) on asetettu. Lisätietoja on kohdassa Virrankatkaisuajastimen asettaminen. Ylös ## Epson Scan ei käynnisty Odota, kunnes vihreä tilan merkkivalo lopettaa vilkkumisen (skanneri on käyttövalmis). Varmista, että skanneri on päällä. Sammuta skanneri ja tietokone ja tarkista, että tietokoneen ja skannerin välinen liitäntäkaapeli on kunnossa. Käytä skannerin mukana toimitettua USB-kaapelia tai kohdassa USB-liitäntä mainittua USB-kaapelia. Liitä skanneri suoraan tietokoneen USB-porttiin tai vain yhden USB-keskittimen kautta. Skanneri ei välttämättä toimi oikein, jos skanneri liitetään tietokoneeseen useamman kuin yhden USB-keskittimen kautta. Varmista, että tietokoneesi tukee USB:tä. Jos käytät TWAIN-yhteensopivaa ohjelmaa, esimerkiksi Adobe Photoshop Elements -ohjelmaa, varmista, että Scanner (Skanneri)- tai Source (Lähde) -asetukseksi on valittu oikea skanneri. Jos olet päivittänyt tietokoneesi käyttöjärjestelmän, sinun on asennettava Epson Scan uudelleen. Poista Epson Scanin asennus kohdan Skannausohjelmiston asennuksen poistaminen ohjeiden mukaisesti ja asenna se sitten uudelleen paperisen ohjekirjan ohjeiden mukaisesti. Vain Windows: Varmista, että skannerisi nimi näkyy kuvankäsittelylaitteiden yhteydessä ilman kysymys- (?) tai huutomerkkiä (!) Device Manager (Laitehallinta) -ikkunassa. Jos skannerin nimessä esiintyy jompikumpi näistä merkeistä tai se näkyy Unknown (Tunnistamattomana) laitteena, poista Epson Scan -asennus kohdan Skannausohjelmiston asennuksen poistaminen ohjeiden mukaisesti ja asenna se sitten uudelleen paperisen ohjekirjan ohjeiden mukaisesti. Ylös ## Skannerin näppäimen painaminen ei käynnistä oikeaa ohjelmaa Varmista, että Epson Scan on asennettu oikein. Windows Vista ja XP: Napsauta Events (Tapahtumat) -välilehteä skannerin Properties (Ominaisuudet) -ikkunasta ja varmista, että Take no action (Ei toimenpiteitä) ei ole valittuna. Varmista myös, että haluttu näppäin on valittuna Select an event (Valitse tapahtuma) -luettelosta ja että Start this program (Käynnistä tämä ohjelma) on valittuna. Ylös |