| Alkuun > Alkuperäisten asiakirjojen skannaus # Skannauksen viimeistely Skannatun aineiston käsittely riippuu skannauksen käynnistystavasta. Full Auto Mode (Full Auto -tila): Jos käynnistit skannauksen Epson Scanilla EPSON Scan -kuvaketta painamalla, skannattu kuva tallentuu siinä tiedostomuodossa ja siihen paikkaan, jonka valitsit File Save Settings (Tiedoston tallennusasetukset) -ikkunassa. Jos et valinnut mitään asetusta File Save Settings (Tiedoston tallennusasetukset) -ikkunassa, se tallentuu JPEG-tiedostona Pictures (Kuvat)- tai My Pictures (Omat kuvatiedostot) -kansioon. Jos käynnistit skannauksen TWAIN-yhteensopivasta ohjelmasta, kuten Adobe Photoshop Elements -ohjelmasta, skannatut kuvat aukeavat ohjelman ikkunaan. Jos Epson Scan -ikkuna ei sulkeudu automaattisesti skannauksen jälkeen, napsauta Close (Sulje) ja tarkastele kuvia ohjelmassa. Office Mode (Office-tila), Home Mode (Home-tila) tai Professional Mode (Professional-tila): Jos käynnistit skannauksen Epson Scanilla EPSON Scan -kuvaketta tai skannerin käynnistysnäppäintä painamalla, näkyviin tulee File Save Settings (Tiedoston tallennusasetukset) -ikkuna. Siinä voit määritellä skannattujen tiedostojen nimen ja tallennushakemiston. Lisätietoja on kohdassa Näin valitset File Save Settings (Tiedoston tallennusasetukset). Kun olet valinnut nämä asetukset, Epson Scan käynnistää skannauksen. Jos käynnistit skannauksen TWAIN-yhteensopivasta ohjelmasta, kuten Adobe Photoshop Elements -ohjelmasta, skannatut kuvat aukeavat ohjelman ikkunaan. Jos Epson Scan -ikkuna ei sulkeudu automaattisesti skannauksen jälkeen, napsauta Close (Sulje) ja tarkastele kuvia ohjelmassa. |